


الہٰیاتی بنیادیں – ماڈیول 9 – اِلہام پر انحصار
تبادلہِ خیال کے لیے سوالات

1. 	اس سبق میں آپ نے سب سے اہم بات کیا سیکھی یا کوئی ایسی بات جو آپ کی سمجھ میں نہیں آئی؟
2. 	خاص اِلہام (Special Revelation) کیا ہے؟ یہ ہمیں کیا سکھاتا ہے؟
3. 	عام اور خاص اِلہام کے درمیان تعلق کو بیان کریں — ان کے باہمی اشتراک اور ضرورت کے تناظر میں جواب دیں۔
4. 	ہماری الہٰیات کو اِلہام سے اخذ کرنا اہم  کیوں   ہے؟
5. 	گناہ خدا کے عام اور خاص اِلہام کو سمجھنے کی راہ    میں کس طرح رکاوٹ بنتا ہے؟
6. 	روح القدس ہمیں خدا کے عام اور خاص اِلہام کو سمجھنے میں کس طرح مدد دیتا ہے؟
7. 	جب عام اور خاص اِلہام میں بظاہر تضاد نظر آئے تو ہمیں کیا رویہ اختیار کرنا چاہیے؟
8. 	"الہٰیاتی نتائج بائنری نہیں بلکہ تمثیلی (Analogue) ہوتے ہیں" — اس جملے کا کیا مطلب ہے؟
9. 	تفسیر، جماعت، اور مسیحی طرزِ زندگی کی طرف رجوع کرنے کے عمل کو بیان کریں۔ یہ عمل کیوں مفید ہے؟
10. 	ہم اپنے مختلف عقائد کو مناسب درجۂ اعتماد کیسے دے سکتے ہیں؟
11. 	عام اِلہام کے ذریعے خدا کو سمجھنا آپ   کو خُدا کے قریب کیسے لا سکتا ہے؟
12. 	خاص اور عام اِلہام کے درمیان مماثلت اور فرق کو سمجھنا کسی شخص کے الہٰیاتی طرزِ فکر کو کیسے بدل سکتا ہے؟

نظر ثانی اور جائزہ: اِلہام کو سمجھنا – نتائج
جب عام اور خاص اِلہام میں بظاہر تضاد نظر آئے، تو خاص اِلہام کو ترجیح دیں — اور   مزید وضاحت تلاش کرتے ہوئے اپنے اخذ کردہ نتائج کو چھوڑنے پر تیار رہیں  ۔

کیس سٹڈی:
ابیل ایک مخلص مسیحی ہے جو خداوند میں ترقی کرنا چاہتا ہے اور اپنی نعمتوں کو مؤثر طور پر استعمال کرنا چاہتا ہے۔خاص اِلہام کے ذریعے وہ جانتا ہے کہ اُسے غیر ایمانداروں کے سامنے گواہی دینی چاہیے۔لیکن عام اِلہام — یعنی معاشرے میں اُس کا تجربہ — اُسے بتاتاہے کہ غیر ایمانداروں سے ملنا اور اُن سے مسیح کے بارے میں بات کرنا بہت مشکل ہے۔عملی طور پر، ابیل نے گواہی دینا کسی آنے والے وقت تک چھوڑ دیا ہے،   کیونکہ اُسے خاص اور عام اِلہام کے درمیان ہم آہنگی نہیں مل رہی۔

غور و خوض کرنے کے لیے سوالات
1. 	ابیل کے خاص اور عام اِلہام کے درمیان ہم آہنگی تلاش کرنے کے طریقے کے بارے میں آپ کا کیا خیال ہے؟
2. 	اپنے تدریسی گروپ میں اُن الہٰیاتی تعلیمات پر گفتگو کریں جو بظاہر ہمارے روزمرہ تجربات سے متصادم نظر آتی ہیں۔
مثال کے طور پر:بائبل سکھاتی ہے کہ خدا تین بھی ہے اور ایک بھی۔ہمارے تجربے میں ایسا کوئی وجود نہیں۔ ایک خاندان کی مثال دی جا سکتی ہے — تین افراد، ایک خاندان — مگر یہ مکمل مماثلت نہیں۔تثلیث میں، باپ خدا ہے، بیٹا خدا ہے، روح القدس خدا ہے — مگر صرف ایک خدا ہے۔اسی طرح، خدا کی حاکمیت اور ہماری ذمہ داری بھی بظاہر متضاد لگتی ہیں، مگر بائبل دونوں کو واضح طور پر سچ مانتی ہے۔ان الہٰیاتی بھیدوں پر اپنی جماعت میں گفتگو کریں۔
3. 	مندرجہ بالا   تضادات جیسے معاملات کو حل نہ کر پانا کوئی مسئلہ نہیں — کیونکہ ہر پہلو کی اطاعت کے لیے واضح ہدایات موجود ہیں۔
مثلاً:
• 	چونکہ خدا حاکم ہے، ہمیں فکر نہیں کرنی چاہیے۔
• 	چونکہ ہم ذمہ دار ہیں، ہمیں یہ  انتظار نہیں کرنا چاہیے کہ خدا وہ کرے جو اُس نے ہمیں کرنے کو کہا ہے۔

عملی مشقیں
•	خداوند کے کلام پر دھیان لگانے کاوقت نکالیں اور  روزانہ   کوشش کریں —   دھیان لگانا ایک بائبلی حکم ہے (یوشع  1 : 8، زبور  1 : 2)۔
بائبلی دھیان/مراقبے کا مطلب ذہن کو خالی کرنا نہیں، بلکہ عمل کی نیت سے خاص اور عام اِلہام کے تعلق پر غور کرنا ہے —۔
• 	کلامِ مقدس پر غور کریں۔
• 	اُسے اپنی روزمرہ زندگی پر لاگوکرنے کی کوشش کریں۔
• 	پھر اُس عمل کو دوبارہ کلام کی روشنی میں دیکھیں۔
بہت سے لوگ اپنے دھیان /مراقبے کے تجربے اور خیالات کو کو ایک ڈائری  میں لکھنا فائد مند سمجھتے ہیں — تاکہ بعد میں دوبارہ پڑھ سکیں اور اور اُنہیں یاد دہانی ہو جائے۔
